Държавен вестник, бр. 102, 2010 г., стр. 63

БРОЙ  102	
Д Ъ Р Ж А В Е Н  В Е С Т Н И К 	
СТР.  63  
Чл. 165б. (1) Комисията участва при взе­
мането на съвместно решение за определяне 
на адекватността на консолидирания собствен 
капитал на групата по отношение на финан­
совото състояние и рисковия профил и на 
изискуемото ниво на собствения капитал в 
случаите, когато инвестиционен посредник, 
лицензиран в Република България, е дъщерно 
дружество на инвестиционен посредник май­
ка от Европейския съюз или на финансово 
холдингово дружество майка от Европейския 
съюз, като в срок четири месеца от получава­
не на доклада на консолидиращия надзорен 
орган, съдържащ оценка на риска на групата, 
комисията предоставя на консолидиращия 
надзорен орган своето становище по вземането 
на съвместното решение и оценка на риска 
на инвестиционния посредник, лицензиран в 
Република България.
(2) При липса на съгласие при вземането 
на съвместно решение комисията може да 
поиска консолидиращият надзорен орган да 
проведе консултации с Комитета на европей­
ските регулатори на ценни книжа.
(3) Ако в 4-месечен срок от получаване 
на доклада на консолидиращия надзорен ор­
ган не бъде постигнато съвместно решение, 
комисията взема самостоятелно решение 
за прилагане на чл. 142, ал. 3 и 4, чл. 155 и 
чл. 156, ал. 2 по отношение на инвестиционния 
посредник, лицензиран в Република България. 
При вземането на решение комисията отчи­
та изразеното от консолидиращия надзорен 
орган становище и становището на Комитета 
на европейските регулатори на ценни книжа, 
когато са проведени консултации с него. 
(4) При възникване на извънредна ситуа­
ция комисията може да отправи мотивирано 
искане до консолидиращия надзорен орган за 
преразглеждане на съвместното решение. При 
отправяне на такова искане съвместното ре­
шение може да се преразгледа и на двустранна 
основа между комисията и консолидиращия 
надзорен орган.“
§ 32. В чл. 166 ал. 1 се изменя така:
„(1) При възникване на извънредна ситуа­
ция, включително неблагоприятно развитие 
на състоянието на финансовите пазари, която 
би могла да застраши ликвидността на па­
зара и стабилността на финансовата система 
в Република България или друга държава 
членка, в която са лицензирани дружества от 
групата или са установени значими клонове, 
съгласно чл. 175а, комисията като консоли­
диращ надзорен орган незабавно информира 
компетентните органи по чл. 175б и 175в и 
им представя цялата информация, необходима 
за осъществяване на техните функции. Коми­
сията има такова задължение и в случаите, 
когато е компетентен орган по чл. 162.“
§ 33. Създават се чл. 167а – 167в:
„Чл. 167а. (1) Когато комисията е консоли­
диращ надзорен орган, тя създава надзорни 
колегии, които с цел улесняване изпълнението 
на функциите по чл. 165 и 165а изпълняват 
следните задачи: 
а) обмен на информация;
б) постигане на съгласие по възлагане 
на задачи и делегиране на отговорности на 
доброволна основа, когато е целесъобразно;
в) изготвяне на план за извършване на 
проверки, основан на оценка на риска на 
групата в съответствие с чл. 155;
г) повишаване ефективността на надзора 
чрез премахване на излишното дублиране на 
някои надзорни изисквания, включително във 
връзка с исканията за информация, посочени 
в чл. 166, ал. 2;
д) последователно прилагане на предвиде­
ните в наредбата изисквания за разумен надзор 
по отношение на всички дружества в рамките 
на групата, без да се засягат възможностите и 
правото на преценка, предоставени съгласно 
законодателството на Европейския съюз;
е) прилагане на чл. 165, ал. 1, т. 3 при 
отчитане дейността на други форуми, които 
биха могли евентуално да бъдат създадени в 
тази област.
(2) Комисията като консолидиращ надзорен 
орган си сътрудничи с другите надзорни органи 
от колегията, като нормативните изисквания 
за поверителност не възпрепятстват обмена 
на информация между надзорните органи в 
рамките на колегията. 
(3) Създаването на надзорна колегия от 
комисията не засяга правомощията и отго­
ворностите є, предвидени в наредбата.
Чл. 167б. (1) Когато комисията е консоли­
диращ надзорен орган, тя приема правила за 
създаването и дейността на създадените от 
нея колегии, които се основават на писмени 
споразумения по чл. 167, сключени след про­
ведени консултации със съответните компе­
тентни органи. 
(2) В надзорните колегии могат да участват 
компетентните органи, отговарящи за надзора 
над дъщерните дружества на инвестиционния 
посредник майка от Европейския съюз или 
на финансов холдинг майка от Европейския 
съюз, компетентните органи на приемащата 
държава, в която са установени значими кло­
нове, както е посочено в чл. 175а, и компе­
тентните органи на трети държави, когато е 
целесъобразно и при спазване на изискванията 
за поверителност. 
(3) Комисията предварително предоставя 
на всички членове на колегията цялата ин­
формация във връзка с организирането на 
заседанията, основните въпроси за обсъждане 
и дейностите, които предстои да се разглеждат. 
(4) Комисията ръководи заседанията на съз­
дадената от нея надзорна колегия и определя 
компетентните органи, които ще участват във 
всяко заседание или дейност на колегията,